
	Стефана Матовић
Стефана Матовић је виши научни сарадник у Географском институту „Јован Цвијић“ САНУ, у оквиру друштвене географије, где се бави истраживањима у области друштвена и економска географија.
Њена експертиза обухвата социо-економска истраживања, одрживи развој, еколошку едукацију и промоцију друштвених наука. Истраживачки рад усмерен је на односе између антропогених фактора и деградације простора, са посебним нагласком на имплемантацију циљева одрживог развоја и примену вештачке интелигенције у зеленим праксама.
У свом раду примењује просторне анализе, статистичко моделовање и интеграцију дигиталних алата, у циљу дубљег разумевања интеракција између друштвених процеса и физичких промена у простору.
Најзначајнији научни допринос остварује у области транзиције ка одрживим друштвеним праксама и праћењу еколошке рањивости на националном и регионалном нивоу, као и у проучавању методолошких оквира за процену социо-економске рањивости и праћење специфичних циљева одрживог развоја (SDG) у локалном и националном контексту.

